Începerea școlii, problematică pentru profesorii cu boli cronice.
Guvernanţii nu au luat nicio măsură anti-coronavirus pentru profesorii cu afecţiuni cronice. Daniela are astm bronşic şi nu ştie dacă să meargă la şcoală sau să predea on line. La Liceul "Grigore Moisil" din Timişoara, profesorii cu boli cronice vor preda pe internet.
Nu mai înţelegi nimic din anunţurile contradictorii ale Monicăi Anisie, fie că ești profesor, părinte sau elev. Acum, îți aduc încă o noutate: profesorii cu boli cronice ar putea face ore exclusiv online.Pentru Daniela, care suferă de astm bronșic, ar fi o veste bună, dacă nu ar fi nevoită să stea departe de elevii ei. E profesor de limba germană de 20 de ani. Niciodată nu i-a fost atât de greu ca în acest an, când trebuie aleagă între elevi şi sănătatea ei. Dacă se infectează cu COVID-19, stare ei riscă să se agraveze."Sufăr de astm, am boli din acestea cu risc, colegii mei sunt mulţi dintre ei care au diferite boli. Ne gândim că multe lucruri nu au fost puse la punct, adică din partea conducerii şcolii s-a făcut tot posibilul, dar ne gândim cu adevărat cu îngrijorare cum vom proteja noi dascălii", a spus Daniela Andrica, profesor de limba germană.Ca Daniela sunt profesori în fiecare şcoală, iar directorii trebuie să găsească o soluţie. Unii dascăli vor preda on line, alţii şi-au luat concedii medicale."Pentru cei care sunt prezenţi în clasă, avem laptop instalat, videoproiector, lecţia va fi vizualizată de toată clasa, pe tablă. Va fi proiecţia lecţiei pe tablă. Problema se pune referitor la persoana care va supraveghea elevii în ora respectivă", a afirmat Cerasela Bociu – director la Liceul "Grigore Moisil" Timişoara.Situaţia adânceşte şi mai mult deficitul de dascăliMai ales că, tot de teama coronavirusului, profesorii care au vârsta pensionării, au cerut să se retragă. Numai în judeţul Timiş sunt 40 de astfel de cazuri, ceea ce înseamnă de două ori mai mult decât anul trecut."La nivelul judeţului Timiş, cred că este o tendinţă la nivel naţional, aceea că avem foarte multe solicitări de pensionare din timpul anului, pe anumite discipline. Cele mai afectate discipline sunt cele pentru profesorii din învăţământul primar şi profesori de matematică", explică Marin Popescu – inspector şcolar general ISJ Timiş.